দাবি করা হচ্ছে, এই অবস্থায় ডিম সমেত কৌটোটিকে ৪০ দিন রেখে দেওয়া হয়েছিল। এ বার থলি ও কৌটো খুলে ডিমটিকে বার করা হচ্ছে। তার পর ডিমটিকে ফাটানো হচ্ছে। আর তার পরেই ঘটছে এক অপ্রত্যাশিত ও ভয়াবহ ঘটনা। দেখা যাচ্ছে, ডিমের কুসুমের সঙ্গে একটি সাদা রঙের অদ্ভুত জিনিস বেরিয়ে এসেছে। একটি চিমটেতে করে জিনিসটি তুলে ধরতেই বোঝা যাচ্ছে, জিনিসটি জীবন্ত প্রাণীর মতো নড়ছে। সবাইকে চমকে দিয়ে ভিডিও-র মানুষটি দাবি করছেন, এ হল হোমানকিউলাস, অর্থাৎ ক্ষুদ্রাকার মানুষ। মুরগির ডিমে নিজের বীর্য ইনজেক্ট করার পরিণামে তৈরি হয়েছে ক্ষুদ্রাকার মানুষ। এই ভিডিও-তে যে দাবি করা হচ্ছে, সেই দাবির বৈজ্ঞানিক সত্যতা নেই বললেই চলে। মুরগির ডিমে মানুষের বীর্য কখনওই ক্ষুদ্র কিংবা বৃহৎ— কোন মানুষেরই জন্ম দিতে পারে না। কিন্তু এই ভিডিওতে যে মানুষটিকে দেখা যাচ্ছে, তিনি দাবি করছেন তিনি প্যারাসেলসাস-এর ফর্মূলার আংশিক অনুসরণ করছেন। প্যারাসেলসাস ছিলেন ষোড়শ শতকের সুইস-জার্মান অ্যালকেমিস্ট। তিনি হোমানকিউলাস তৈরির এক অদ্ভুত কৌশলের কথা জানিয়েছিলেন তাঁর লেখায়। তাঁর বক্তব্য ছিল, মানুষের পরিশোধিত বীর্য যদি স্ত্রী-ঘোড়ার গর্ভে প্রবিষ্ট করানো হয়, তা হলে প্রায় ৪০ দিনের মাথায় হোমানকিউলাস জন্ম নেয়। কিন্তু এই নবজাত মানুষের শরীরটা হয় স্বচ্ছ। এবং এই ধরনের মানুষ স্বাভাবিক মানুষের তুলনায় আকারে অনেক ছোট হয়। চল্লিশ সপ্তাহ যদি যত্ন সহকারে এই ক্ষুদ্র মানুষকে মানুষেরই রক্তের অ্যারকানাম খাওয়ানো হয়, তা হলে সে স্বাভাবিক মানুষের মতো শরীর প্রাপ্ত হয়। ‘ফোর চ্যান’ নামক ইউটিউব চ্যানেলে প্রথম আপলোড হওয়া এই ভিডিওতে দাবি করা হচ্ছে, প্যারাসেলসাস নির্দেশিত ফর্মুলারই ঈষৎ পরিবর্তিত রূপ অনুসরণ করা হয়েছে এখানে। যদিও অ্যালকেমিক ওই ফর্মুলাকে নস্যাৎ করে দিয়েছে আধুনিক বিজ্ঞান, তবুও কিছু মানুষের মধ্যে এখনও দানা বেঁধে রয়েছে প্রাগাধুনিক কিছু বিশ্বাস। তাঁরা প্রশ্ন তুলছেন, ডিমের ভিতর থেকে তো স্পষ্টই একটি উদ্ভট জীবকে বেরিয়ে আসতে দেখা যাচ্ছে। জীবটিকে নড়াচড়া করতেও দেখা যাচ্ছে। তা হলে আর সন্দেহ কোথায়? যদিও ভিডিও-তে করা দাবিগুলির সত্যতা নিয়ে সন্দেহ থেকেই যাচ্ছে। কিন্তু বিশ্বাসীর মন অতো সন্দেহপ্রবণ নয়। তাঁরা নিশ্চিন্তে শেয়ার করে চলেছেন এই ভাইরাল ভিডিও। সূত্র: এবেলা।